Han ble nummer 33 av 40 deltakere i VM i skiflyging i Bad Mitterndorf (Kulm) i 1975, og nummer 26 i normalbakken i Seefeld i OL i 1976. I skiflygingsuka i Oberstdorf i 1976 ble han nummer 7. Felix deltok i den tysk-østerrikske hoppuka i 1975/76, 1977/78 og 1978/79, med 21. plass i 1975/76 som beste sammenlagtplassering. Han ble nummer 4 sammenlagt i Beskid-turneringen i 1979. I verdenscupen, som startet opp sesongen 1979/80, var hans beste rennresultat 5. plass i normalbakken i Zakopane 26. januar 1980, noe som bidro til at han ble nummer 58 sammenlagt den sesongen.